Μάικλ Φασμπέντερ

Ο Μάικλ Φασμπέντερ (αγγλ.:Michael Fassbender, 2 Απριλίου 1977) είναι Ιρλανδός/Γερμανός ηθοποιός. Είναι περισσότερο γνωστός για το ρόλο του υπολοχαγού Άρτσι Κοξ στην ταινία Άδωξοι Μπάσταρδη(Inglourious Basterds, 2009) του Κουέντιν Ταραντίνο και του Magneto στην ταινία X-Men: Η Πρώτη Γενιά (X-Men: First Class, 2011). Άλλες ταινίες στις οποίες έχει συμμετάσχει είναι οι 300 (2007), Fish Tank (2009), Τζέιν Έιρ (Jane Eyre, 2011), Μια Επικίνδυνη Μέθοδος (A Dangerous Method, 2011) καθώς και οι ταινίες Hunger (2008), Shame (2011) και 12 Χρόνια Σκλάβος (12 Years a Slave, 2013) σε σκηνοθεσία Στιβ Μακ Κουίν. Για το Shame κέρδισε το βραβείο Καλύτερου Ηθοποιού στο Φεστιβάλ Βενετίας του 2011 και έλαβε υποψηφιότητα για Χρυσή Σφαίρα Ανδρικής Ερμηνείας σε Δράμα ενώ για το 12 Χρόνια Σκλάβος έλαβε την πρώτη του υποψηφιότητα για Όσκαρ Β' Ανδρικού Ρόλου.

 Πρώτα χρόνια 
Ο Φασμπέντερ γεννήθηκε στη Χαϊδελβέργη της Γερμανίας. Η μητέρα του, Αντέλ, είναι Ιρλανδή και ο πατέρας του, Τζόσεφ, Γερμανός. Όταν ήταν δύο χρονών, οι γονείς του μετακόμισαν στο Κιλάρνεϊ της Ιρλανδίας, όπου ο πατέρας του δούλευε ως σεφ σε ένα εστιατόριο.

 Καριέρα 
 Πρώτες δουλειές 
Ο Φασμπέντερ έπαιξε στη βραβευμένη μίνι σειρά Στην Πρώτη Γραμμή (Band of Brothers) σε παραγωγή Τομ Χανκς και Στίβεν Σπίλμπεργκ. Το 2006 υποδύθηκε τον Μάικλ Κόλινς στο Allegiance, ένα θεατρικό έργο βασισμένο στη συνάντηση του Κόλινς με τον Ουίνστον Τσώρτσιλ. Επίσης, πρωταγωνίστησε, σκηνοθέτησε και ανέλαβε την παραγωγή στη θεατρική εκδοχή της ταινίας Reservoir Dogs (1992) του Κουέντιν Ταραντίνο.

Το 2007 εμφανίστηκε στο Angel: Μια Ζωή σαν Ονειρο (Angel) και έκανε μια μικρή εμφάνιση στη βρετανική τηλεταινία Wedding Belles.

 Επιτυχία και αναγνωρισιμότητα 
Ο Φασμπέντερ έγινε γνωστός όταν υποδύθηκε τον Στέλιο στην ταινία 300 το 2007. Την επόμενη χρονιά πρωταγωνίστησε στο Hunger σε σκηνοθεσία Στιβ Μακ Κουίν. Για να προετοιμαστεί για το ρόλο του αιχμάλωτου Μπόμπι Σαντς, ο Φασμπέντερ έκανε αυστηρή δίαιτα, κατά την οποία κατανάλωνε 600 θερμίδες τη μέρα. Για την ερμηνεία του έλαβε το βραβείο British Independent Film Award.

Μετά την επιτυχία του Hunger τόσο στο Φεστιβάλ Καννών όπου βραβεύτηκε με το βραβείο Χρυσή Κάμερα όσο και στα Βραβεία Βρετανικής Ακαδημίας Κινηματογράφου του 2008, ο Φασμπέντερ εμφανίστηκε σε δύο ταινίες. Η πρώτη ήταν το Άδωξοι Μπάσταρδη (Inglourious Basterds, 2009) και η δεύτερη το Fish Tank. Το 2010 εμφανίστηκε στο Jonah Hex και ολοκλήρωσε τα γυρίσματα του Haywire. Επίσης συμμετείχε στο πολεμικό δράμα Σιωπηλός Εχθρός (Centurion). Το 2011 υποδύθηκε τον Έντουαρντ Ροτσέστερ στο Τζέιν Έιρ (Jane Eyre).

Η πλήρης αναγνωρισιμότητα ήρθε με την ταινία X-Men: Η Πρώτη Γενιά (X-Men: First Class, 2011), prequel της τριλογίας X-Men, όπου υποδύθηκε τον Magneto. Τοποθετημένο στο 1962, το X-Men: Η Πρώτη Γενιά έδινε έμφαση στη φιλία μεταξύ του Τσαρλς Εξέβιερ και του Magneto. Η ταινία κυκλοφόρησε στις 3 Ιουνίου 2011, έλαβε κυρίως καλές κριτικές ενώ απέφερε 353,6 εκατομμύρια δολάρια παγκοσμίως. Την ίδια χρονιά πρωταγωνίστησε μαζί με τους Βίγκο Μόρτενσεν και Κίρα Νάιτλι στην ταινία Μια Επικίνδυνη Μέθοδος (A Dangerous Method) σε σκηνοθεσία Ντέιβιντ Κρόνενμπεργκ, όπου υποδύθηκε τον ψυχολόγο Καρλ Γιουνγκ και στο Shame σε σκηνοθεσία Στιβ Μακ Κουίν. Το Shame έκανε πρεμιέρα στο Φεστιβάλ Βενετίας το 2011 όπου ο Φασμπέντερ κέρδισε το βραβείο Καλύτερου Ηθοποιού. Επίσης έλαβε υποψηφιότητα για BAFTA και για Χρυσή Σφαίρα α' ανδρικού ρόλου στην κατηγορία δράμα.

 2012-σήμερα 
Το 2012, πρωταγωνίστησε στην ταινία Προμηθέας (Prometheus) σε σκηνοθεσία Ρίντλεϊ Σκοτ. Η ταινία αποτελεί άτυπο prequel της ταινίας Άλιεν: Ο Επιβάτης του Διαστήματος (Alien, 1979) και κυκλοφόρησε στους κινηματογράφους στις 8 Ιουνίου 2012.

 Φιλμογραφία 
 Έτος  Τίτλος  Ρόλος  Σημειώσεις2001  Στην Πρώτη Γραμμή (Band of Brothers) Μπάρτον "Πατ" Κρίστενσον  μίνι σειρά Hearts and Bones  Χέρμαν  τηλεοπτική σειρά, 3 επεισόδια2002  NCS: Manhunt  Τζακ Σίλβερ  τηλεοπτική σειρά Holby City  Κρίστιαν Κόνολι  τηλεοπτική σειρά, 1 επεισόδιο 2003  Κάρλα  Ρομπ  2004  Gunpowder, Treason & Plot  Γκάι Φοκς  μίνι σειρά Julian Fellowes Investigates: A Most Mysterious Murder  Τσαρλς Μπράβο  τηλεοπτική σειρά, 1 επεισόδιο A Bear Named Winnie  Χάρι Κόλμπουρν τηλεταινία Sherlock Holmes and the Case of the Silk Stocking  Τσαρλς Άλεν  τηλεταινία2005  Murphy's Law  Καζ Μίλερ  τηλεοπτική σειρά, 5 επεισόδια Our Hidden Lives  Γερμανός  τηλεταινία Hex  Αζαζίλ  τηλεοπτική σειρά, 12 επεισόδια William and Mary  Λούκαζ  τηλεοπτική σειρά, 1 επεισόδιο2006  Agatha Christie's Poirot  Τζορτζ Άμπερναθι  τηλεοπτική σειρά, 1 επεισόδιο Trial & Retribution: Sins of the Father  Ντάγκλας Νέσμπιτ τηλεταινία2007  300 Στέλιος  Angel: Μια Ζωή σαν Ονειρο (Angel) Εσμέ Χόου-Νέβινσον  τηλεταινία Wedding Belles  Μπάρνεϊ  τηλεταινία2008  Hunger  Μπόμπι Σαντς   Η Συμμορία της Λίμνης (Eden Lake)  Στιβ  The Devil's Whore  Τόμας Ρέινσμπορο  μίνι σειρά2009  Blood Creek  Ρίτσαρντ Γουίρθ Fish Tank  Κόνορ  Άδωξοι Μπάσταρδη (Inglourious Basterds)  Υπολοχαγός Άρτσι Χίκοξ  Screen Actors Guild Award Συνολικής Ερμηνείας από Καστ2010  Σιωπηλός Εχθρός  (Centurion)  Κουίντους Ντίας  Jonah Hex  Μπερκ 2011  Τζέιν Έιρ (Jane Eyre)  Έντουαρντ Ροτσέστερ  X-Men: Η Πρώτη Γενιά (X-Men: First Class)  Έρικ Λένσερ/Magneto  Μια Επικίνδυνη Μέθοδος (A Dangerous Method)  Καρλ Γιουνγκ   Shame  Μπράντον Σάλιβαν  Φεστιβάλ Βενετίας Καλύτερος ΗθοποιόςΥποψηφιότητα Χρυσή Σφαίρα Α' Ανδρικού Ρόλου - ΔράμαΥποψηφιότητα BAFTA Α' Ανδρικού Ρόλου2012   Haywire  Πολ  Προμηθέας (Prometheus) Ντέιβιντ  2013  Ο συνήγορος (The Counselor)  Ο συνήγορος  12 Χρόνια Σκλάβος (12 Years a Slave)  Έντγουιν Επς  Υποψηφιότητα Όσκαρ Β' Ανδρικού ΡόλουΥποψηφιότητα Χρυσή Σφαίρα Β' Ανδρικού ΡόλουΥποψηφιότητα BAFTA Β' Ανδρικού ΡόλουΥποψηφιότητα Screen Actors Guild Award Καλύτερης Ανδρικής Ερμηνείας σε Δευτεραγωνιστικό Ρόλο 2014  X-Men: Ημέρες ενός Ξεχασμένου Μέλλοντος (X-Men: Days of Future Past)  Έρικ Λένσερ/Magneto  Μοιράστηκε τον ρόλο με τον Ίαν ΜακΚέλεν2015MacbethΜάκβεθ2015Steve Jobs Στιβ Τζομπς2016Το φως ανάμεσα στους ωκεανούς (The light between oceans)Τομ Σέρμπουρν2016X-Men: ApocalypseΈρικ Λένσερ/Magneto2016Assassin's CreedCallum Lynch / Aguilar2017Προμηθέας 2 (Alien: Covenant)Ντέιβιντ2017The Snowman Χάρι Χολ

 Παραπομπές 

 Εξωτερικοί σύνδεσμοι 
 Μάικλ Φασμπέντερ στο IMDb

Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί θεάτρου
Κατηγορία:Γερμανοί ηθοποιοί τηλεόρασης
Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Κατηγορία:Ιρλανδοί ηθοποιοί θεάτρου
Κατηγορία:Νικητές Κυπέλλου Βόλπι Καλύτερου Ηθοποιού